نجوى المالحي-كود البلوغوز سكينة كلامور لي مشدودة مع عصابة ديال كونت “حمزة مون بيبي” في قضية الابتزاز والتشهير وكلات ختها باش تبع ليها مشروع ريسطو لي كانت غادي تحل قبل ما تشد. البارح الكونت ديالها رسمي في سناب شات علن أن اليوم غادي يكون هو الافتتاح الرسمي ديال المطعم لي سماتو “دنجالة” الاسم لي كيعيروها بيه حيت هي سمرة. كلامور لي هي من ريوس الحربة في العصابة كينة حاليا في الحبس مع وحدين آخرين، وسؤال المطروح ولي سولوه رواد الانترنت لي متبعين القضية من نهار بدات هو واش هاد ريسطو تحل من فلوس التشهير والابتزاز، خصوصا أن سكينة معندهاش شي خدمة فيكس ومعرت منين جاها هادشي كامل باش تحط ريسطو وسط مراكش. 
قضية حمزة مون بيبي.. سكينة كلامور ممفاكاش مع البيزنس وغادي تحل مطعم لي فلوسو من التشهير!